62023CO0763_INF
Uznesenie Súdneho dvora (deviata komora) z 25. júna 2024 –Dragoram Tour
(vec C‑763/23)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Dane – Daň z pridanej hodnoty (DPH) – Smernica 2006/112/ES – Články 306 až 308 – Osobitná úprava pre cestovné kancelárie – Pôsobnosť – Plnenia cestovných kancelárií spočívajúce v ďalšom predaji leteniek zakúpených od tretích zdaniteľných osôb za cenu s prirážkou – Neexistencia dodatočného plnenia“
1.
Harmonizácia daňových právnych predpisov – Spoločný systém dane z pridanej hodnoty – Osobitná úprava pre cestovné kancelárie – Pôsobnosť – Ďalší predaj leteniek zakúpených od tretích zdaniteľných osôb cestovnými kanceláriami za cenu s prirážkou – Zahrnutie – Dodanie tovaru alebo poskytnutie služieb, ktoré môžu sprevádzať sprístupnenie leteniek – Neexistencia vplyvu
(Smernica Rady 2006/112, články 306 až 310)
(pozri body 29 – 34, bod 1 výroku)
2.
Harmonizácia daňových právnych predpisov – Spoločný systém dane z pridanej hodnoty – Osobitná úprava pre cestovné kancelárie – Výnimka z jej uplatnenia, ktorá cestovným kanceláriám priznáva právo voľby uplatňovať bežný režim DPH v prípade medzinárodnej prepravy osôb – Neprípustnosť
(Smernica Rady 2006/112, článok 306 ods. 1 a článok 308)
(pozri bod 43, bod 2 výroku)
Výrok
1.
Článok 306 smernice Rady 2006/112/ES z 28. novembra 2006 o spoločnom systéme dane z pridanej hodnoty
sa má vykladať v tom zmysle, že:
služba poskytovaná zdaniteľnou osobou, ktorá spočíva v nákupe leteniek od iných zdaniteľných osôb a ich ďalšom predaji jednotlivcom za cenu vrátane prirážky, spadá pod osobitný režim dane z pridanej hodnoty (DPH) uplatniteľný na cestovné kancelárie bez ohľadu na skutočnosť, že táto služba nie je sprevádzaná ďalšími službami inými ako informačnými a poradenskými službami.
2.
Článok 306 ods. 1 a článok 308 smernice 2006/112
sa majú vykladať v tom zmysle, že:
bránia vnútroštátnej právnej úprave, ktorá stanovuje výnimku z uplatňovania osobitnej úpravy dane z pridanej hodnoty (DPH) pre cestovné kancelárie tým, že priznáva cestovným kanceláriám právo rozhodnúť sa pre uplatňovanie bežného režimu DPH v prípade medzinárodnej prepravy osôb.